title: 2006/398/ES: Sklep Sveta z dne  20. marca 2006  o odobritvi sklenitve Sporazuma v obliki izmenjave pisem med Evropsko skupnostjo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji

text:
               8.6.2006

               SL

               Uradni list Evropske unije

               L 154/22

         SKLEP SVETA
   z dne 20. marca 2006
   o odobritvi sklenitve Sporazuma v obliki izmenjave pisem med Evropsko skupnostjo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji
   (2006/398/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 22. marca 2004 pooblastil Komisijo, da na podlagi člena XXIV:6 Splošnega sporazuma o carinah in trgovini (GATT) 1994 začne pogajanja z nekaterimi drugimi članicami STO v okviru pristopa Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji.

               (2)

               Komisija je pogajanja vodila ob posvetovanju z odborom, ustanovljenim s členom 133 Pogodbe, in v okviru pogajalskih direktiv, ki jih je izdal Svet.

               (3)

               Komisija je zaključila pogajanja za Sporazum v obliki izmenjave pisem med Evropsko skupnostjo in Ljudsko republiko Kitajsko. Navedeni Sporazum bi bilo treba odobriti.

               (4)

               Ukrepe potrebne za izvajanje tega Sklepa bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (1) –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji, se odobri v imenu Skupnosti.
   Besedilo Sporazuma v obliki izmenjave pisem je priloženo k temu sklepu.
   Člen 2
   Komisija sprejme podrobna pravila za izvajanje Sporazuma v obliki izmenjave pisem v skladu s postopkom, določenim v členu 3(2) tega sklepa.
   Člen 3
   1.   Komisiji pomaga Upravljalni odbor za žita, ustanovljen s členom 25 Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (2), ali ustrezni odbor, ustanovljen z ustreznim členom uredbe za skupno ureditev trga za zadevni izdelek.
   2.   Pri sklicevanju na ta odstavek se uporabljata člena 4 in 7 Sklepa 1999/468/ES.
   Obdobje iz člena 4(3) Sklepa 1999/468/ES je en mesec.
   3.   Odbor sprejme svoj poslovnik.
   Člen 4
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Skupnost zavezujoč (3).

      V Bruslju, 20. marca 2006

            Za Svet

            Predsednica

         U. PLASSNIK

      (1)  UL L 184, 17.7.1999, str. 23.

      (2)  UL L 270, 21.10.2003, str. 78. Uredba, kakor je bila nazadnje spremenjena z Uredbo Komisije (ES) št. 1154/2005 (UL L 187, 19.7.2005, str. 11).

      (3)  Datum začetka veljavnosti Sporazuma bo objavljen v Uradnem listu Evropske unije.
    ---documentbreak---

               8.6.2006

               SL

               Uradni list Evropske unije

               L 154/24

         PREVOD
   SPORAZUM V OBLIKI IZMENJAVE PISEM
   med Evropsko skupnostjo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji
   Bruselj, 3. aprila 2006
   Spoštovani,
   po začetku pogajanj med Evropsko Skupnostjo (ES) in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k EU, sta se ES in Ljudska republika Kitajska z namenom sklenitve pogajanj, ki so se začela po obvestilu ES, z dne 19. januarja 2004, STO v skladu s členom XXIV:6 GATT 1994, dogovorili o naslednjem:
   ES se strinja, da bo v svoj seznam za carinsko območje ES 25 vključila ugodnosti, ki so bile vključene že v prejšnji seznam.
   ES se strinja, da bo v svoj seznam za ES 25 vklučila ugodnosti, vsebovane v Prilogi k temu sporazumu.
   Ta sporazum začne veljati na dan, ko ES od Ljudske republike Kitajske po premisleku pogodbenic v skladu z njunimi postopki prejme ustrezno pismo o pristanku. ES si bo po najboljših močeh prizadevala, da se ustrezni izvedbeni ukrepi uveljavijo pred 1. januarjem 2006, vsekakor pa najpozneje do 1. julija 2006.
   Sprejmite izraze mojega globokega spoštovanja.

         V imenu Evropskih skupnosti

      PRILOGA
      0304 20 85 (zamrznjeni fileti aljaškega saja): znižanje obstoječe pogodbene dajatve ES s 15 % na 13,7 %.
      Dodati 20 500 ton dodeljeni količini za Kitajsko v okviru tarifne kvote ES za česen, sveži ali ohlajeni, tarifna zaporedna številka 0703 20 00, tarifna stopnja v okviru kvote 9,6 %, tarifna stopnja izven kvote 9,6 + 120,0 EUR/100 kg/neto.
      Dodati 5 200 ton (odcejene neto mase) v tarifno kvoto ES za gobe iz rodu Agaricus, pripravljene ali konzervirane drugače, kot v kisu (tarifna številka 2003 10 30, tarifna stopnja izven kvote 18,4 + 222,0 EUR/100 kg/neto eda) in gobe iz rodu Agaricus, začasno konzervirane ali konzervirane drugače, kot v kisu (tarifna številka 2003 10 20 tarifna stopnja izven kvote 18,4 + 191,0 EUR/100 kg/neto eda), tarifna stopnja v okviru kvote 23 %; vključno s tarifno številko 0711 90 40 (tarifna stopnja izven kvote 9,6 + 191 EUR/100 kg/neto/eda).
      6402 19 00 (športna obutev): znižanje obstoječe pogodbene dajatve ES s 17,0 % na 16,9 %.
      6402 91 00 (obutev, ki pokriva gležnje): znižanje obstoječe pogodbene dajatve ES s 17,0 % na 16,9 %.
      6404 11 00 (športna obutev): znižanje obstoječe pogodbene dajatve ES s 17 % na 16,9 %.
      6404 19 10 (copate in druga hišna obutev): znižanje obstoječe pogodbene dajatve ES s 17,0 % na 16,9 %.
      6402 99 (kategorija: obutev, drugo): znižanje obstoječe pogodbene dajatve ES s 17,0 % na 16,8 %.
      8482 91 90 (kroglice, iglice in valjčki): znižanje obstoječe pogodbene dajatve ES z 8,0 % na 7,7 %.
      8521 90 00 (naprave za snemanje slike, drugo): znižanje obstoječe pogodbene dajatve ES s 14 % na 13,9 %.
      8712 00 30 (kolesa brez motornega pogona): znižanje obstoječe pogodbene dajatve ES s 15 % na 14,0 %.
      Odpreti tarifno kvoto 7 ton (erga omnes) za neoluščen riž (tarifna številka 1006 10), tarifna stopnja v okviru kvote 15 %, tarifna stopnja izven kvote 211 EUR/tono.
      Odpreti tarifno kvoto 1 634 ton (erga omnes) za oluščen nebrušen riž (tarifna številka 1006 20), tarifna stopnja v okviru kvote 15 %, tarifna stopnja izven kvote 65 EUR/tono.
      Dodati 25 516 ton (erga omnes) v tarifno kvoto ES za dobro brušen in manj brušen riž (tarifna številka 1006 30), tarifna stopnja v okviru kvote 0 %, tarifna stopnja izven kvote 175 EUR/tono.
      Dodati 31 788 ton (erga omnes) v tarifno kvoto ES za lomljen riž (tarifna številka 1006 40), tarifna stopnja v okviru kvote 0 %, tarifna stopnja izven kvote 128 EUR/tono.
      Odpreti tarifno kvoto 2 838 ton (erga omnes) za konzerviran ananas, agrume, hruške, marelice, češnje in višnje, breskve in jagode, tarifna stopnja v okviru kvote 20 %. Tarifne številke in tarifne stopnje izven kvote:

                  2008 20 11: 25,6 + 2,5 EUR/100 kg/neto

                  2008 20 19: 25,6

                  2008 20 31: 25,6 + 2,5 EUR/100 kg/neto

                  2008 20 39: 25,6

                  2008 20 71: 20,8

                  2008 30 11: 25,6

                  2008 30 19: 25,6 + 4,2 EUR/100 kg/neto

                  2008 30 31: 24

                  2008 30 39: 25,6

                  2008 30 79: 20,8

                  2008 40 11: 25,6

                  2008 40 19: 25,6 + 4,2 EUR/100 kg/neto

                  2008 40 21: 24

                  2008 40 29: 25,6

                  2008 40 31: 25,6 + 4,2 EUR/100 kg/neto

                  2008 40 39: 25,6

                  2008 50 11: 25,6

                  2008 50 19: 25,6 + 4,2 EUR/100 kg/neto

                  2008 50 31: 24

                  2008 50 39: 25,6

                  2008 50 51: 25,6 + 4,2 EUR/100 kg/neto

                  2008 50 59: 25,6

                  2008 50 71: 20,8

                  2008 60 11: 25,6

                  2008 60 19: 25,6 + 4,2 EUR/100 kg/neto

                  2008 60 31: 24

                  2008 60 39: 25,6

                  2008 60 60: 20,8

                  2008 70 11: 25,6

                  2008 79 19: 25,6 + 4,2 EUR/100 kg/neto

                  2008 70 31: 24

                  2008 70 39: 25,6

                  2008 70 51: 25,6 + 4,2 EUR/100 kg/neto

                  2008 70 59: 25,6

                  2008 80 11: 25,6

                  2008 80 19: 25,6 + 4,2 EUR/100 kg/neto

                  2008 80 31: 24

                  2008 80 39: 25,6

                  2008 80 70: 20,8

            Za vse zgornje tarifne številke se uporablja natančno tarifno poimenovanje ES-15.

   Peking, 13. aprila 2006
   Spoštovani,
   Sklicujem se na vaše pismo, ki navaja:

      „po začetku pogajanj med Evropsko Skupnostjo (ES) in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k EU, sta se ES in Ljudska republika Kitajska z namenom sklenitve pogajanj, ki so se začela po obvestilu ES, z dne 19. januarja 2004, STO v skladu s členom XXIV:6 GATT 1994, dogovorili o naslednjem:
      ES se strinja, da bo v svoj seznam za carinsko območje ES 25 vključila ugodnosti, ki so bile vključene že v prejšnji seznam.
      ES se strinja, da bo v svoj seznam za ES 25 vklučila ugodnosti, vsebovane v Prilogi k temu sporazumu.
      Ta sporazum začne veljati na dan, ko ES od Ljudske republike Kitajske po premisleku pogodbenic v skladu z njunimi postopki prejme ustrezno pismo o pristanku. ES si bo po najboljših močeh prizadevala, da se ustrezni izvedbeni ukrepi uveljavijo pred 1. januarjem 2006, vsekakor pa najpozneje do 1. julija 2006.“

   V čast mi je izraziti strinjanje v imenu svoje države.
   Sprejmite izraze mojega globokega spoštovanja.

         V imenu Ljudske republike Kitajske


title: 2009/518/ES: Sklep Sveta z dne 25. junija 2009 o imenovanju nadomestnega člana Odbora regij iz Združenega kraljestva

text:
               3.7.2009

               SL

               Uradni list Evropske unije

               L 173/12

      SKLEP SVETA

   z dne 25. junija 2009
   o imenovanju nadomestnega člana Odbora regij iz Združenega kraljestva
   (2009/518/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga vlade Združenega kraljestva,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi izteka mandata Muriel BARKER se je sprostilo mesto nadomestnega člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenuje naslednji nadomestni član:
   Roger STONE, Councillor for Rotherham, Yorkshire & Humberside region, Anglija.
   Člen 2
   Ta sklep začne učinkovati na dan sprejetja.

      V Luxembourgu, 25. junija 2009

            Za Svet

            Predsednik

         L. MIKO

      (1)  UL L 56, 25.2.2006, str. 75.


title: Sklep Evropskega parlamenta (EU) 2016/1507 z dne 28. aprila 2016 o razrešnici glede izvrševanja proračuna Evropskega bančnega organa za proračunsko leto 2014

text:
               14.9.2016

               SL

               Uradni list Evropske unije

               L 246/216

         SKLEP EVROPSKEGA PARLAMENTA (EU) 2016/1507
   z dne 28. aprila 2016
   o razrešnici glede izvrševanja proračuna Evropskega bančnega organa za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropskega bančnega organa za proračunsko leto 2014,

               —

               ob upoštevanju poročila Računskega sodišča o zaključnem računu Evropskega bančnega organa za proračunsko leto 2014 z odgovorom organa (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice organu glede izvrševanja proračuna za proračunsko leto 2014 (05584/2016 – C8-0086/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (4), zlasti člena 64,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A8-0090/2016),

               1.

               podeli razrešnico izvršnemu direktorju Evropskega bančnega organa glede izvrševanja proračuna organa za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropskega bančnega organa, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 111.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 331, 15.12.2010, str. 12.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


Sklep Komisije - Neavtomatski prenos nediferenciranih sredstev iz leta 2005 v leto 2006


title: Sklep (EU) 2016/344 Evropskega parlamenta in Sveta z dne 9. marca 2016 o vzpostavitvi evropske platforme za okrepitev sodelovanja pri ukrepanju proti neprijavljenemu delu (Besedilo velja za EGP)

text:
               11.3.2016

               SL

               Uradni list Evropske unije

               L 65/12

         SKLEP (EU) 2016/344 EVROPSKEGA PARLAMENTA IN SVETA
   z dne 9. marca 2016
   o vzpostavitvi evropske platforme za okrepitev sodelovanja pri ukrepanju proti neprijavljenemu delu
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 153(2)(a) Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega ekonomsko-socialnega odbora (1),
   ob upoštevanju mnenja Odbora regij (2),
   v skladu z rednim zakonodajnim postopkom (3),
   ob upoštevanju naslednjega:

               (1)

               Komisija je v sporočilu z dne 18. aprila 2012 z naslovom „K okrevanju s številnimi novimi delovnimi mesti“ poudarila potrebo po boljšem sodelovanju med državami članicami in napovedala začetek posvetovanj o vzpostavitvi platforme na ravni Unije za inšpektorate za delo in druge izvršilne organe za boj proti neprijavljenemu delu, katere namen naj bi bil boljše sodelovanje, izmenjava dobrih praks in oblikovanje skupnih načel za inšpekcijske preglede.

               (2)

               V skladu s členom 148 Pogodbe o delovanju Evropske unije (PDEU) je s Sklepom (EU) 2015/1848 (4) Svet sprejel smernice za politike držav članic na področju zaposlovanja. Te smernice države članice usmerjajo pri določanju nacionalnih programov reform in pri izvajanju reform. Smernice za zaposlovanje so podlaga za priporočila za posamezne države, ki jih Svet naslovi na države članice na podlagi navedenega člena. V zadnjih letih so ta priporočila za posamezne države vključevala priporočila glede boja proti neprijavljenemu delu.

               (3)

               Člen 151 PDEU kot cilje na področju socialne politike med drugim določa spodbujanje zaposlovanja ter izboljšanje življenjskih razmer in delovnih pogojev. Za uresničevanje teh ciljev lahko Unija podpira in dopolnjuje dejavnosti držav članic na področju zdravja in varnosti pri delu, delovnih pogojev, vključevanja oseb, ki so izključene s trga dela, ter boja proti socialni izključenosti. Unija lahko v skladu s členom 153(2)(a) PDEU sprejme ukrepe za spodbujanje sodelovanja med državami članicami, pri čemer je izključena kakršna koli harmonizacija zakonov in drugih predpisov držav članic.

               (4)

               Evropski parlament je v resoluciji z dne 14. januarja 2014 o učinkovitih inšpekcijah dela kot strategiji za izboljšanje pogojev dela v Evropi pozdravil pobudo Komisije za vzpostavitev evropske platforme in se zavzel za okrepljeno sodelovanje na ravni Unije za ukrepanje proti neprijavljenemu delu, ki po navedbah v resoluciji škoduje gospodarstvu Unije, vodi v nelojalno konkurenco in ogroža finančno stabilnost socialnih modelov Unije ter se odraža v povečanem pomanjkanju socialnega varstva in varstva zaposlitve delavcev.

               (5)

               Neprijavljeno delo je v sporočilu Komisije z dne 24. oktobra 2007 z naslovom „Krepitev boja proti neprijavljenemu delu“ opredeljeno kot „vsaka plačana dejavnost, ki je po naravi zakonita, ni pa prijavljena državnim oblastem, ob upoštevanju različnih ureditvenih sistemov držav članic“. Ta opredelitev je izključila vse nezakonite dejavnosti.

               (6)

               Neprijavljeno delo ima pogosto čezmejno razsežnost. Narava neprijavljenega dela se lahko razlikuje od države do države, odvisno od gospodarskega, upravnega in socialnega konteksta. Nacionalna zakonodaja glede neprijavljenega dela in opredelitve, ki se uporabljajo na nacionalni ravni, so raznolike. Ukrepi za ukrepanje proti neprijavljenemu delu bi morali biti zato zasnovani tako, da upoštevajo te razlike.

               (7)

               Ocene kažejo na to, da neprijavljeno delo predstavlja znaten del gospodarstva Unije. Ker pa je neprijavljeno delo v nacionalni zakonodaji držav članic različno opredeljeno, je težko pridobiti natančne podatke o tem, kako razširjeno je.

               (8)

               Zloraba statusa samozaposlenih oseb, kakor je opredeljen v nacionalnem pravu, bodisi na nacionalni ravni ali v čezmejnih primerih, je oblika napačno prijavljenega dela, ki je pogosto povezana z neprijavljenim delom. Navidezna samozaposlitev se pojavi, kadar je delavec prijavljen kot samozaposlena oseba, da se zaobidejo nekatere pravne ali davčne obveznosti, čeprav oseba izpolnjuje pogoje, ki so značilni za delovno razmerje. Platforma, vzpostavljena s to direktivo (v nadaljnjem besedilu: platforma), bi morala ukrepati proti različnim oblikam neprijavljenega dela in proti napačno prijavljenemu delu, ki je povezano z neprijavljenim delom, vključno z navidezno samozaposlitvijo.

               (9)

               Neprijavljeno delo ima hude posledice za delavce, ki so prisiljeni sprejeti negotove in včasih nevarne delovne razmere, precej nižje plače, resne kršitve pravic delavcev in občutno zmanjšano zaščito na podlagi delovnega in socialnovarstvenega prava, s čimer so prikrajšani za ustrezne socialne prejemke, pokojninske pravice in dostop do zdravstvenega varstva, pa tudi za priložnosti za razvoj znanj in spretnosti ter za vseživljenjsko učenje.

               (10)

               Negativni učinki neprijavljenega dela na družbo in gospodarstvo imajo različne pojavne oblike, zato je namen platforme izboljšati delovne pogoje ter spodbujati vključevanje na trg dela in socialno vključenost. Obenem ima neprijavljeno delo zaradi zmanjšanih prihodkov od davkov in prispevkov za socialno varnost tudi resne posledice za proračun ter tako ogroža finančno vzdržnost sistemov socialne zaščite. Negativno vpliva na zaposlovanje in produktivnost ter izkrivlja enake konkurenčne pogoje.

               (11)

               Neprijavljeno delo različno vpliva na različne družbene skupine, med drugim na ženske, migrante in delavce v gospodinjstvu, pri čemer so nekateri neprijavljeni delavci v še posebej ranljivem položaju.

               (12)

               Države članice so sprejele zelo različne pristope in ukrepe politike za ukrepanje proti neprijavljenemu delu. Države članice so sklenile tudi dvostranske sporazume in izvedle večstranske projekte o določenih vidikih neprijavljenega dela. Ukrepanje proti kompleksnemu problemu neprijavljenega dela je treba še razviti in zahteva celosten pristop. Platforma ne bi smela onemogočati uporabe dvostranskih ali večstranskih sporazumov ali ureditev glede upravnega sodelovanja.

               (13)

               Sodelovanje v dejavnostih platforme ne posega v pristojnosti in/ali dolžnosti držav članic za ukrepanje proti neprijavljenemu delu, vključno z njihovimi nacionalnimi ali mednarodnimi dolžnostmi, med drugim na podlagi ustreznih in veljavnih konvencij Mednarodne organizacije dela (MOD), na primer Konvencije št. 81 o delovnih inšpekcijah v industriji in trgovini.

               (14)

               Sodelovanje med državami članicami na ravni Unije še zdaleč ni celovito, tako glede udeleženih držav članic kot glede obravnavane problematike. Za zdaj še ni formalnega mehanizma za čezmejno sodelovanje med ustreznimi organi držav članic, ki bi omogočilo celovito obravnavanje vprašanj v zvezi z neprijavljenim delom.

               (15)

               Za pomoč državam članicam pri učinkovitejšem in uspešnejšem ukrepanju proti neprijavljenemu delu je treba spodbujati sodelovanje med njimi na ravni Unije. Glede na to bi moral biti namen platforme omogočati in podpirati izmenjavo primerov najboljše prakse in informacij ter zagotoviti okvir na ravni Unije za razvoj skupnega razumevanja, strokovnega znanja in analiz o neprijavljenem delu. Skupne opredelitve in skupni koncepti neprijavljenega dela bi morali ustrezno odražati spremembe na trgu dela. Platforma bi morala tudi spodbujati sodelovanje med različnimi izvršilnimi organi držav članic, ki so prostovoljno vključene v tovrstne čezmejne ukrepe.

               (16)

               Namen tega sklepa je spodbuditi sodelovanje med državami članicami na ravni Unije. Razmere glede neprijavljenega dela se med posameznimi državami članicami precej razlikujejo, tako da imajo tudi ustrezni javni organi in drugi akterji v različnih državah članicah različne potrebe glede področij sodelovanja. Države članice so še naprej pristojne za odločanje o tem, do katere mere bodo sodelovale v dejavnostih, ki jih platforma odobri na plenarni ravni.

               (17)

               Tesno in učinkovito sodelovanje med državami članicami za podporo in dopolnjevanje njihovih dejavnosti pri ukrepanju proti neprijavljenemu delu bi bilo treba spodbujati na ravni Unije. Ukrepanje na nacionalni ravni je odvisno od razmer v posameznih državah članicah, dejavnosti v okviru platforme pa ne morejo nadomestiti ocene na nacionalni ravni, kaj bi bilo ustrezno ukrepanje.

               (18)

               Države članice in njihovi ustrezni organi so še naprej pristojni glede prepoznavanja, analize in reševanja praktičnih težav v zvezi z izvrševanjem prava Unije o delovnih pogojih in socialni zaščiti pri delu ter za odločanje, kateri ukrepi se sprejmejo na nacionalni ravni za uresničitev rezultatov dejavnosti platforme.

               (19)

               Platforma bi morala izkoristiti vse relevantne vire informacij, zlasti študije, dvostranske sporazume, sklenjene med državami članicami, in večstranske projekte sodelovanja, ter ustvariti sinergije med obstoječimi instrumenti in strukturami na ravni Unije, da bi se čim bolj povečal odvračilni ali preventivni učinek teh ukrepov. Ukrepi platforme bi lahko potekali v obliki okvira za skupno usposabljanje, medsebojnih strokovnih pregledov, vzpostavitve orodij, kot je interaktivna banka znanja, ob upoštevanju obstoječih študij izvedljivosti, med drugim dela, ki ga je opravila Evropska fundacija za zboljšanje življenjskih in delovnih razmer (Eurofound), ter kot rešitve za izmenjavo podatkov, ob spoštovanju pomembnosti varstva podatkov. Evropske kampanje ali skupne strategije bi lahko povečale ozaveščenost o neprijavljenem delu, temelječ na politikah in strategijah za ozaveščanje o neprijavljenem delu, ki v različni meri že obstajajo v državah članicah. Platforma bi morala vključevati tudi nevladne akterje kot pomemben vir informacij.

               (20)

               Platforma bi morala prispevati h krepitvi sodelovanja med državami članicami, vključno s spodbujanjem inovativnih pristopov k čezmejnemu sodelovanju in izvrševanju ter z ovrednotenjem izkušenj držav članic s takim sodelovanjem. Za odpravljanje neprijavljenega dela je odločilnega pomena pravočasna izmenjava informacij.

               (21)

               Kadar član platforme meni, da bi bilo obravnavanje specifičnih primerov koristno za izmenjavo informacij in najboljših praks v okviru platforme, bi bilo treba te primere ustrezno anonimizirati. Platforma je lahko učinkovita le v okolju, kjer so osebe, ki prijavijo primere neprijavljenega dela, zaščitene pred neugodnim obravnavanjem. Zato bi morala biti platforma forum za izmenjavo najboljših praks v tem pogledu.

               (22)

               Izmenjava informacij in najboljših praks bi morala platformi omogočati, da priskrbi koristen doprinos za morebitne ukrepe na ravni Unije za ukrepanje proti neprijavljenemu delu, kar velja tudi za Komisijo. Dejavnosti platforme bi v okviru evropskega semestra lahko zagotovile koristen doprinos, kadar se obravnavajo ukrepi v zvezi z neprijavljenim delom.

               (23)

               Z neprijavljenim delom se ukvarjajo različni nacionalni izvršilni organi, kot so inšpektorati za delo, drugi organi s področja zdravja in varnosti pri delu, inšpektorati za socialno varnost in davčni organi. V nekaterih primerih so lahko vključeni tudi migracijski organi in službe za zaposlovanje ter carinski organi in organi, pristojni za izvajanje skupne prometne politike, policija, državno tožilstvo in socialni partnerji.

               (24)

               Za celovito in uspešno ukrepanje proti neprijavljenemu delu je treba v državah članicah izvajati kombinacijo politik. To bi bilo treba olajšati s spodbujanjem strukturiranega sodelovanja med pristojnimi organi in drugimi akterji. Platforma bi morala vključevati vse ustrezne nacionalne organe, zlasti izvršilne organe, ki vodijo in/ali so aktivni pri ukrepanju proti neprijavljenemu delu. Države članice so še naprej pristojne za odločanje o tem, kateri organi jih bodo zastopali v različnih dejavnostih platforme. Nacionalni organi držav članic bi morali pri sodelovanju upoštevati veljavno pravo Unije in nacionalno pravo.

               (25)

               Za izpolnitev ciljev platforme bi moral platformo v vsaki državi članici podpirati visoki predstavnik, ki bi moral usklajevati in se povezovati z organi držav članic, po potrebi pa tudi z drugimi akterji, vključno s socialnimi partnerji, ki se ukvarjajo z raznolikimi vidiki neprijavljenega dela.

               (26)

               Platforma bi morala vključevati socialne partnerje na ravni Unije, tako medsektorske kot tiste iz sektorjev, ki jih neprijavljeno delo najbolj prizadene ali ki imajo posebno vlogo pri ukrepanju proti neprijavljenemu delu, ter bi morali sodelovati z ustreznimi mednarodnimi organizacijami, kot sta MOD in Organizacija za gospodarsko sodelovanje in razvoj, ter z agencijami Unije, zlasti z Eurofound in Evropsko agencijo za varnost in zdravje pri delu (EU-OSHA). Vključitev Eurofonda in EU-OSHA kot opazovalk v delo platforme ne bi smela razširiti njunih obstoječih pooblastil.

               (27)

               Platforma bi morala sprejeti svoj poslovnik, delovne programe in redna poročila.

               (28)

               Platforma bi morala imeti možnost, da za preučitev posebnih vprašanj ustanovi delovne skupine in bi morala imeti možnost, da se opre na strokovno znanje in izkušnje strokovnjakov s specifičnim znanjem.

               (29)

               Platforma bi morala sodelovati z ustreznimi strokovnimi skupinami in odbori na ravni Unije, katerih delo je povezano z neprijavljenim delom.

               (30)

               Platformo in njene dejavnosti bi bilo treba financirati v okviru osi PROGRESS Programa Evropske unije za zaposlovanje in socialne inovacije (EaSI) v mejah proračunskih sredstev, ki jih določita Evropski parlament in Svet. Komisija bi morala zagotoviti, da bo platforma finančna sredstva za svoje delo uporabljala na pregleden in učinkovit način.

               (31)

               Ker sta odprtost in dostop do dokumentov, določena v členu 15 PDEU, pomembna, bi morala platforma delovati na pregleden način in v skladu s tema načeloma.

               (32)

               Komisija bi morala sprejeti potrebne upravne ukrepe za vzpostavitev platforme.

               (33)

               Platforma bi morala v celoti spoštovati temeljne pravice in načela, priznana v Listini Evropske unije o temeljnih pravicah.

               (34)

               Za obdelavo osebnih podatkov v okviru tega sklepa se uporabljata Uredba (ES) št. 45/2001 Evropskega parlamenta in Sveta (5) in Direktiva 95/46/ES Evropskega parlamenta in Sveta (6), kakor tudi ustrezni nacionalni ukrepi za njihovo izvajanje.

               (35)

               Opravljeno je bilo posvetovanje z Evropskim nadzornikom za varstvo podatkov, v skladu s členom 28(2) Uredbe (ES) št. 45/2001 –

         SPREJELA NASLEDNJI SKLEP:
   POGLAVJE I

      SPLOŠNE DOLOČBE

   Člen 1
   Vzpostavitev platforme
   Vzpostavi se platforma na ravni Unije za okrepitev sodelovanja med državami članicami pri ukrepanju proti neprijavljenemu delu (v nadaljnjem besedilu: platforma).
   Za namen tega sklepa „ukrepanje proti“ v zvezi z neprijavljenim delom pomeni preprečevanje in odvračanje od neprijavljenega dela ter boj proti njemu, kakor tudi spodbujanje prijavljanja neprijavljenega dela.
   Člen 2
   Sestava platforme
   1.   Platformo sestavljajo:

               (a)

               po en visoki predstavnik, ki ga imenuje vsaka država članica, da predstavlja to državo članico;

               (b)

               predstavnik Komisije;

               (c)

               največ štirje predstavniki medsektorskih socialnih partnerjev na ravni Unije, ki jih imenujejo ti socialni partnerji in ki enakovredno zastopajo obe strani v gospodarstvu.

         2.   Sestankov platforme se kot opazovalci lahko udeležijo, njihovi prispevki pa upoštevajo v skladu s poslovnikom platforme, naslednji:

               (a)

               največ 14 predstavnikov socialnih partnerjev iz sektorjev z visoko stopnjo neprijavljenega dela, ki jih imenujejo ti socialni partnerji in ki enakovredno zastopajo obe strani v gospodarstvu;

               (b)

               predstavnik Eurofounda;

               (c)

               predstavnik EU-OSHA;

               (d)

               predstavnik MOD;

               (e)

               po en predstavnik vsake tretje države iz Evropskega gospodarskega prostora;

         Opazovalci, ki niso opazovalci iz prvega pododstavka, so lahko povabljeni, da se udeležijo sestankov platforme, njihovi prispevki pa se ustrezno upoštevajo v skladu s poslovnikom platforme, odvisno od predmeta razprave.
   Člen 3
   Nacionalni ukrepi
   Ta sklep ne posega v pristojnost držav članic, da se odločijo, katere ukrepe bodo sprejele na nacionalni ravni za ukrepanje proti neprijavljenemu delu.
   Člen 4
   Cilji
   Glavni namen platforme je zagotoviti doprinos z dodano vrednostjo na ravni Unije zaradi prispevanja k ukrepanju proti kompleksnemu problemu neprijavljenega dela, ob polnem spoštovanju nacionalnih pristojnosti in postopkov.
   Platforma prispeva k učinkovitejšim ukrepom na ravni Unije in na nacionalni ravni, namenjenim izboljšanju delovnih pogojev, spodbujanju vključevanja na trg dela in socialne vključenosti, vključno z boljšim izvrševanjem prava na teh področjih, ter k zmanjševanju neprijavljenega dela, ustvarjanju formalnih delovnih mest in s tem k preprečevanju slabšanja kakovosti dela ter zdravja in varnosti pri delu, in sicer s:

               (a)

               krepitvijo sodelovanja med ustreznimi organi in drugimi udeleženimi akterji držav članic zaradi učinkovitejšega in uspešnejšega ukrepanja proti različnim oblikam neprijavljenega dela in napačno prijavljenemu delu, ki je z njim povezano, vključno z navidezno samozaposlitvijo;

               (b)

               izboljšanjem zmogljivosti različnih ustreznih organov in akterjev v državah članicah za ukrepanje proti neprijavljenemu delu glede njegovih čezmejnih vidikov, s čimer se prispeva k enakim konkurenčnim pogojem;

               (c)

               javnim ozaveščanjem o vprašanjih, povezanih z neprijavljenim delom, in o nujno potrebnem ustreznem ukrepanju ter s spodbujanjem držav članic, naj nemudoma okrepijo prizadevanja za ukrepanje proti neprijavljenemu delu.

         POGLAVJE II

      NALOGE IN DEJAVNOSTI

   Člen 5
   Poslanstvo
   Za doseganje ciljev iz člena 4 platforma na ravni Unije spodbuja sodelovanje med državami članicami z:

               (a)

               izmenjavo dobrih praks in informacij;

               (b)

               razvojem strokovnega znanja in analiz;

               (c)

               spodbujanjem in omogočanjem inovativnih pristopov k uspešnemu in učinkovitemu čezmejnemu sodelovanju ter vrednotenjem izkušenj;

               (d)

               prispevkom k horizontalnemu razumevanju vprašanj, povezanih z neprijavljenim delom.

         Člen 6
   Dejavnosti
   1.   Za uresničevanje svojega poslanstva platforma izvaja zlasti naslednje dejavnosti:

               (a)

               izboljšanje poznavanja neprijavljenega dela, tudi glede vzrokov in regionalnih razlik, s pomočjo skupnih opredelitev in skupnih konceptov, na dokazih temelječih merskih orodij ter spodbujanja primerjalnih analiz in ustreznih metodoloških instrumentov za zbiranje podatkov, opirajoč se na delo drugih akterjev, vključno z Odborom za zaposlovanje in Odborom za socialno zaščito;

               (b)

               izboljšanje znanja in vzajemnega razumevanja različnih sistemov in praks za ukrepanje proti neprijavljenemu delu, vključno z njegovimi čezmejnimi vidiki;

               (c)

               priprava analiz učinkovitosti različnih ukrepov politike za ukrepanje proti neprijavljenemu delu, vključno s preventivnimi ukrepi in kaznimi;

               (d)

               vzpostavitev orodij za učinkovito izmenjavo informacij in izkušenj, na primer banke znanja različnih praks in sprejetih ukrepov, vključno z dvostranskimi ali večstranskimi sporazumi, ki se uporabljajo v državah članicah za ukrepanje proti neprijavljenemu delu;

               (e)

               razvoj orodij, kot so smernice za izvrševanje, priročniki o dobrih praksah in skupnih načelih inšpekcijskih pregledov za ukrepanje proti neprijavljenemu delu, in oceno izkušenj s takimi orodji;

               (f)

               spodbujanje in podpiranje različnih oblik sodelovanja med državami članicami prek povečanja njihovih zmogljivosti za ukrepanje proti čezmejnim vidikom neprijavljenega dela s spodbujanjem in omogočanjem inovativnih pristopov, kot so izmenjava uslužbencev, uporaba podatkovnih zbirk v skladu z veljavnim nacionalnim pravom o varstvu podatkov in skupne dejavnosti, pa tudi z oceno izkušenj pri takem sodelovanju, ki ga izvedejo sodelujoče države članice;

               (g)

               preučitev izvedljivosti sistema za hitro izmenjavo informacij in izboljšanje izmenjave podatkov v skladu s pravili Unije o varstvu podatkov, vključno s preučitvijo možnosti za uporabo informacijskega sistema za notranji trg (IMI), vzpostavljenega z Uredbo (EU) št. 1024/2012 Evropskega parlamenta in Sveta (7), ter elektronske izmenjave informacij o socialni varnosti (EESSI);

               (h)

               izmenjava izkušenj nacionalnih organov pri uporabi prava Unije, ki se nanaša na ukrepanje proti neprijavljenemu delu;

               (i)

               razvoj in po potrebi okrepitev zmogljivosti za usposabljanje pristojnih organov in razvoj okvira za izvedbo skupnega usposabljanja;

               (j)

               organizacija medsebojnih strokovnih pregledov za spremljanje napredka pri ukrepanju proti neprijavljenemu delu v državah članicah, ki so se odločile za sodelovanje v takih pregledih;

               (k)

               izmenjava izkušenj in oblikovanje najboljših praks glede sodelovanje med ustreznimi organi držav članic in po potrebi tretjih držav za povečanje učinkovitosti takega sodelovanja pri reševanju problemov v zvezi z neprijavljenim delom, ki vključuje te države;

               (l)

               ozaveščanje o problemu neprijavljenega dela z izvajanjem skupnih dejavnosti, kot so evropske kampanje, in usklajevanjem strategij na regionalni ravni ali na ravni Unije, vključno s sektorskimi pristopi;

               (m)

               izmenjava izkušenj v zvezi s svetovanjem in zagotavljanjem informacij delavcem, na katere vplivajo prakse neprijavljenega dela.

         2.   Platforma pri izvajanju dejavnosti iz odstavka 1 uporablja vse ustrezne vire informacij, vključno s študijami in večstranskimi projekti sodelovanja, ter upošteva ustrezne instrumente in strukture Unije, kot tudi izkušnje iz ustreznih dvostranskih sporazumov.
   POGLAVJE III

      DELOVANJE PLATFORME

   Člen 7
   Visoki predstavniki
   1.   Vsaka država članica za člana platforme z glasovalno pravico imenuje visokega predstavnika.
   Vsaka država članica zagotovi, da ima njen visoki predstavnik ustrezen mandat za izvajanje dejavnosti platforme. Vsaka država članica imenuje tudi enega nadomestnega člana, ki visokega predstavnika po potrebi nadomešča in ki ima v tem primeru glasovalno pravico.
   2.   Vsaka država članica bi morala pri imenovanju visokega predstavnika in njegovega namestnika upoštevati vse ustrezne javne organe, zlasti izvršilne organe, in druge udeležene akterje v skladu z nacionalnim pravom in/ali prakso. V skladu z nacionalnim pravom in/ali prakso lahko vključijo tudi socialne partnerje ali druge ustrezne akterje.
   3.   Vsak visoki predstavnik, imenovan na podlagi tega člena, sodeluje na plenarnih sestankih platforme ter po potrebi pri ostalih dejavnostih in v delovnih skupinah platforme.
   Vsak visoki predstavnik Komisiji predloži seznam s kontaktnimi podatki ustreznih organov ter po potrebi socialnih partnerjev in drugih ustreznih akterjev, ki so vključeni v ukrepanje proti neprijavljenemu delu.
   Vsak visoki predstavnik je v zvezi z dejavnostmi platforme v stiku z ustreznimi organi ter po potrebi socialnimi partnerji in drugimi ustreznimi akterji in usklajuje njihovo udeležbo na sestankih in/ali njihov prispevek k dejavnostim platforme ali njenih delovnih skupin.
   Člen 8
   Delovanje
   1.   Platformi predseduje predstavnik Komisije. Pomagata mu dva sopredsednika, izbrana izmed visokih predstavnikov.
   Predsednik in podpredsednika sestavljajo predsedstvo.
   Predsedstvo pripravlja in organizira delo platforme v sodelovanju s sekretariatom, ki deluje kot sekretariat platforme, vključno s predsedstvom in delovnimi skupinami. Sekretariat zagotovi Komisija.
   2.   Platforma se sestaja vsaj dvakrat letno.
   3.   Pri opravljanju svojega poslanstva platforma sprejema odločitve o:

               (a)

               svojem poslovniku;

               (b)

               dveletnih delovnih programih, ki med drugim določajo njene prednostne naloge in konkreten opis dejavnosti iz člena 6;

               (c)

               poročilih platforme vsaki dve leti;

               (d)

               ustanovitvi delovnih skupin za obravnavo vprašanj, določenih v njenih delovnih programih, vključno s praktično ureditvijo teh skupin, ki se po opravljeni nalogi razpustijo.

         Platforma sprejema odločitve iz tega odstavka z navadno večino. Predstavnik Komisije in visoki predstavniki imajo vsak po en glas.
   4.   Predsedstvo lahko po potrebi k razpravam platforme ali njenih delovnih skupin za vsak primer posebej povabi strokovnjake s posebnim znanjem o zadevi, o kateri se razpravlja.
   5.   Platformi pomaga sekretariat iz odstavka 1. Sekretariat pripravlja sestanke platforme, osnutke delovnih programov in poročil platforme ter nadaljnje ukrepe na podlagi sestankov in zaključkov platforme.
   6.   Komisija o dejavnostih platforme redno obvešča Evropski parlament in Svet, tudi o skupnih sestankih s strokovnimi skupinami in odbori. Delovne programe in poročila platforme posreduje Evropskemu parlamentu, Svetu, Evropskemu ekonomskemu in socialnemu odboru ter Odboru regij.
   Člen 9
   Sodelovanje
   1.   Platforma učinkovito in ob izogibanju dvojnemu delu sodeluje z drugimi pristojnimi strokovnimi skupinami in odbori na ravni Unije, katerih delo je povezano z neprijavljenim delom, zlasti z Odborom višjih inšpektorjev za delo, Odborom strokovnjakov za napotitev delavcev, Upravno komisijo za koordinacijo sistemov socialne varnosti, mrežo javnih zavodov za zaposlovanje, Odborom za zaposlovanje, Odborom za socialno zaščito in delovno skupino za upravno sodelovanje na področju neposrednega obdavčevanja. Kadar je primerno, platforma povabi predstavnike teh skupin in odborov, da se kot opazovalci udeležijo njenih sestankov. Za učinkovitejše delo in večji učinek se lahko organizirajo tudi skupni sestanki.
   2.   Platforma vzpostavi ustrezno sodelovanje z Eurofound in EU-OSHA.
   Člen 10
   Povračilo stroškov
   Komisija povrne potne stroške in po potrebi dnevnice članov, nadomestnih članov, opazovalcev in povabljenih strokovnjakov v zvezi z dejavnostmi platforme.
   Člani, nadomestni člani, opazovalci in povabljeni strokovnjaki za storitve, ki jih opravijo, niso plačani.
   Člen 11
   Finančna podpora
   Skupni viri za izvajanje tega sklepa se določijo v okviru EaSI. Komisija finančna sredstva EaSI, ki so namenjena platformi, upravlja na pregleden in učinkovit način.
   POGLAVJE IV

      KONČNE DOLOČBE

   Člen 12
   Pregled
   Komisija po posvetovanju s platformo do 13. marca 2020 Evropskemu parlamentu, Svetu, Evropskemu ekonomsko-socialnemu odboru in Odboru regij predloži poročilo o izvajanju in dodani vrednosti tega sklepa ter po potrebi predlaga potrebne spremembe. V poročilu je zlasti ocenjeno, v kolikšni meri je platforma prispevala k doseganju ciljev iz člena 4, izpolnila svoje poslanstvo iz člena 5, izvedla dejavnosti iz člena 6 in obravnavala prednostne naloge iz svojih delovnih programov. Komisija po potrebi predloži predloge v zvezi z delovanjem platforme.
   Člen 13
   Naslovniki
   Ta sklep je naslovljen na države članice.
   Člen 14
   Začetek veljavnosti
   Ta sklep začne veljati dan po objavi v Uradnem listu Evropske unije.

      V Strasbourgu, 9. marca 2016

            Za Evropski parlament

            Predsednik

         M. SCHULZ

            Za Svet

            Predsednica

         J.A. HENNIS-PLASSCHAERT

      (1)  UL C 458, 19.12.2014, str. 43.

      (2)  UL C 415, 20.11.2014, str. 37.

      (3)  Stališče Evropskega parlamenta z dne 2. februarja 2016 (še ni objavljeno v Uradnem listu) in odločitev Sveta z dne 24. februarja 2016.

      (4)  Sklep Sveta (EU) 2015/1848 z dne 5. oktobra 2015 o smernicah za politike zaposlovanja držav članic za 2015 (UL L 268, 15.10.2015, str. 28).

      (5)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

      (6)  Direktiva Evropskega Parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31).

      (7)  Uredba (EU) št. 1024/2012 Evropskega parlamenta in Sveta z dne 25. oktobra 2012 o upravnem sodelovanju prek informacijskega sistema za notranji trg in razveljavitvi Odločbe Komisije 2008/49/ES (uredba IMI) (UL L 316, 14.11.2012, str. 1).


title: Sklep Komisije z dne 26. januarja 2015 o ustanovitvi strokovne skupine „Skupni forum EU za transferne cene“

text:
               28.1.2015

               SL

               Uradni list Evropske unije

               C 28/5

         SKLEP KOMISIJE
   z dne 26. januarja 2015
   o ustanovitvi strokovne skupine „Skupni forum EU za transferne cene“
   (2015/C 28/05)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Sklep Komisije 2011/C 24/03 (1), s katerim je bil ustanovljen Skupni forum EU za transferne cene, preneha veljati 31. marca 2015.

               (2)

               Zaradi pomembnosti davčnih vprašanj v zvezi s transfernimi cenami za notranji trg, pozitivnih izkušenj s Skupnim forumom EU za transferne cene pri podpori in svetovanju Komisiji ter stalne potrebe Komisije po takšnem organu je treba s ciljem enotnejše uporabe pravil za transferne cene v Uniji ustanoviti novo strokovno skupino Skupni forum EU za transferne cene ter opredeliti njene naloge in strukturo.

               (3)

               Skupni forum EU za transferne cene bi moral podpirati Komisijo in ji svetovati pri davčnih vprašanjih v zvezi s transfernimi cenami.

               (4)

               Skupni forum EU za transferne cene bi moral biti sestavljen iz strokovnjakov na področju transfernih cen iz vladnega in nevladnega sektorja. Zaželeno je tudi, da bi bilo mogoče zamenjati člane foruma, da se ohrani uravnotežena zastopanost ustreznih strokovnih in interesnih področij.

               (5)

               Za člane Skupnega foruma EU za transferne cene bi bilo treba določiti pravila o razkrivanju informacij.

               (6)

               Osebne podatke bi bilo treba obdelovati v skladu z Uredbo (ES) št. 45/2001 Evropskega parlamenta in Sveta (2).

               (7)

               Sklep 2011/C 24/03 bi bilo treba razveljaviti.

               (8)

               Primerno je določiti obdobje uporabe tega sklepa –

         SPREJELA NASLEDNJI SKLEP:
   Člen 1
   Predmet urejanja
   Ustanovi se skupina strokovnjakov Skupni forum EU za transferne cene (v nadaljnjem besedilu: forum).
   Člen 2
   Naloge
   Naloge foruma so:

               (a)

               ustvariti platformo, v okviru katere lahko strokovnjaki iz gospodarstva, civilne družbe in nacionalnih davčnih uprav razpravljajo o težavah na področju transfernih cen, ki predstavljajo ovire za čezmejne poslovne dejavnosti v Uniji;

               (b)

               svetovati Komisiji glede davčnih vprašanj v zvezi s transfernimi cenami;

               (c)

               pomagati Komisiji pri iskanju praktičnih rešitev, ki so skladne s smernicami OECD glede transfernih cen za mednarodna podjetja in davčne uprave.

         Člen 3
   Posvetovanje
   1.   Komisija se lahko s forumom posvetuje o vseh zadevah v zvezi s transfernimi cenami.
   2.   Predsednik foruma lahko Komisiji svetuje, da se o določenem vprašanju posvetuje s forumom.
   Člen 4
   Članstvo – imenovanje
   1.   Članice foruma so davčne uprave držav članic in 18 organizacij (3).
   2.   Davčna uprava vsake države članice imenuje svojega predstavnika; ta mora biti javni uslužbenec, ki se ukvarja z vprašanji transfernih cen.
   3.   Organizacije imenuje generalni direktor Generalnega direktorata za obdavčenje in carinsko unijo izmed organizacij, ki so se odzvale na temu namenjen razpis in za svoje predstavnike imenovale ustrezno usposobljene strokovnjake.
   4.   Organizacije, ki so primerne za članstvo v forumu, vendar vanj niso imenovane, se lahko uvrstijo na rezervni seznam, ki ga Komisija lahko uporabi za imenovanje nadomestnih članov.
   5.   Organizacije se imenujejo za obdobje dveh let. Svojo funkcijo opravljajo, dokler niso zamenjane ali se jim ne izteče mandat. Njihov mandat se lahko podaljša.
   6.   Organizacijo je mogoče pred iztekom mandata zamenjati v katerem koli od naslednjih primerov:

               (a)

               kadar odstopi kot članica foruma;

               (b)

               kadar ne more več učinkovito prispevati k delu foruma;

               (c)

               kadar je to zaželeno, da se ohrani uravnotežena zastopanost ustreznih strokovnih in interesnih področij.

         7.   Imena organizacij se objavijo v registru strokovnih skupin Komisije in drugih podobnih subjektov (v nadaljnjem besedilu: register) in na ustreznem spletnem mestu.
   8.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   Člen 5
   Delovanje
   1.   Generalni direktor GD za obdavčenje in carinsko unijo imenuje predsednika skupine. Predsednik je odgovoren za pripravo dokumentacije za sestanke ob posvetovanju s predstavnikom Komisije.
   2.   Po dogovoru s predstavnikom Komisije lahko forum ustanovi podskupine za proučitev posebnih vprašanj na podlagi mandata, ki ga določi forum. Take podskupine se razpustijo takoj, ko izpolnijo mandat.
   3.   Predstavnik Komisije lahko k sodelovanju pri delu foruma ali podskupine priložnostno povabi zunanje strokovnjake, ki imajo posebno znanje o določeni zadevi na dnevnem redu. Poleg tega lahko predstavnik Komisije kot opazovalce povabi posameznike in organizacije, kot so opredeljene v pravilu 8(3) horizontalnih pravil o strokovnih skupinah (4), države kandidatke in OECD.
   4.   Člani foruma in njihovi predstavniki ter povabljeni strokovnjaki in opazovalci spoštujejo obveznost varovanja poslovne skrivnosti, določeno v Pogodbah in njunih izvedbenih pravilih, ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom (5). Če teh obveznosti ne spoštujejo, lahko Komisija sprejme vse ustrezne ukrepe.
   5.   Sestanki foruma in podskupin načeloma potekajo v prostorih Komisije. Komisija zagotovi administrativne storitve. Sestankov foruma in njegovih podskupin se lahko udeležijo tudi drugi zainteresirani uradniki Komisije.
   6.   Forum sprejme poslovnik na podlagi standardnega poslovnika za strokovne skupine.
   7.   Komisija objavi vse ustrezne dokumente o dejavnostih foruma (na primer dnevne rede, zapisnike in prispevke sodelujočih), in sicer v registru ali prek povezave iz registra na posebno spletno stran, na kateri so na voljo informacije. Izjeme glede objave so mogoče, kadar bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (6).
   Člen 6
   Stroški sestankov
   1.   Člani foruma za svoje storitve niso plačani.
   2.   Potne stroške in, kjer je ustrezno, stroške bivanja, ki jih imajo člani zaradi dejavnosti foruma, Komisija povrne v skladu s svojimi veljavnimi predpisi.
   3.   Navedeni stroški se povrnejo v mejah razpoložljivih odobrenih sredstev, dodeljenih v okviru letnega postopka razporeditve sredstev.
   Člen 7
   Razveljavitev
   Sklep 2011/C 24/03 se razveljavi.
   Člen 8
   Uporaba
   Ta sklep se uporablja do 31. marca 2019.

      V Bruslju, 26. januarja 2015

            Za Komisijo

         Pierre MOSCOVICI

            Član Komisije

      (1)  Sklep Komisije 2011/C 24/03 z dne 25. januarja 2011 o ustanovitvi strokovne skupine Skupni forum EU za transferne cene (UL C 24, 26.1.2011, str. 3).

      (2)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

      (3)  Organizacije v najširšem pomenu, vključno z gospodarskimi družbami, združenji, nevladnimi organizacijami, sindikati, univerzami, raziskovalnimi inštituti, agencijami in organi Unije ter mednarodnimi organizacijami.

      (4)  Okvir za strokovne skupine Komisije: horizontalna pravila in javni register, C(2010) 7649 final.

      (5)  Sklep Komisije 2001/844/ES, ESPJ, Euratom z dne 29. novembra 2001 o spremembah njenega poslovnika (UL L 317, 3.12.2001, str. 1).

      (6)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43). [Te izjeme so namenjene zaščiti javne varnosti, vojaških zadev, mednarodnih odnosov, finančne, denarne ali gospodarske politike, zasebnosti in integritete posameznika, poslovnih interesov, sodnih postopkov in pravnih nasvetov, inšpekcij/preiskav/revizij in postopka odločanja institucije.]


title: 2012/693/EU: Sklep Sveta z dne 7. novembra 2012 o imenovanju danskega člana Evropskega ekonomsko-socialnega odbora

text:
               9.11.2012

               SL

               Uradni list Evropske unije

               L 310/49

         SKLEP SVETA
   z dne 7. novembra 2012
   o imenovanju danskega člana Evropskega ekonomsko-socialnega odbora
   (2012/693/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga danske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Nilsa Juhla ANDREASENA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Rikke EDSJÖ, Senior Consultant, Danish Agriculture and Food Council, se za preostanek mandata, ki se izteče 20. septembra 2015, imenuje za članico Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 7. novembra 2012

            Za Svet

            Predsednik

         A. D. MAVROYIANNIS

      (1)  UL L 251, 25.9.2010, str. 8.


title: Sklep Sveta z dne 21. decembra 1989 o sklenitvi Sporazuma med Evropsko gospodarsko skupnostjo in Republiko Islandijo o sistemih za izmenjavo elektronskih podatkov o trgovini

text:
42                    SL                                    Uradni list Evropske unije                                       11/Zv. 17

31989D0691

30.12.1989                                          URADNI LIST EVROPSKIH SKUPNOSTI                                          L 400/11

                                                      SKLEP SVETA
                                                z dne 21. decembra 1989
              o sklenitvi Sporazuma med Evropsko gospodarsko skupnostjo in Republiko Islandijo o sistemih za
                                        izmenjavo elektronskih podatkov o trgovini

                                                                   (89/691/EGS)

SVET EVROPSKIH SKUPNOSTI                                                    SKLENIL:

ob upoštevanju Pogodbe o ustanovitvi Evropske gospodarske
skupnosti in zlasti člena 235 Pogodbe,                                                                 Člen 1
ob upoštevanju predloga Komisije (1),
                                                                            Sporazum med Evropsko gospodarsko skupnostjo in Republiko
ob upoštevanju mnenja Evropskega parlamenta (2),                            Islandijo o sistemih za izmenjavo elektronskih podatkov o
                                                                            trgovini se odobri v imenu Skupnosti.
ob upoštevanju mnenja Ekonomsko-socialnega odbora (3),
                                                                            Besedilo Sporazuma je priloženo k temu sklepu.
ker je Svet s Sklepom 87/499/EGS (4) sprejel program Skupnosti
o komunikacijskih mrežah sistemov za izmenjavo elektronskih
podatkov o trgovini (Tedis);                                                                           Člen 2
ker je Svet s Sklepom 89/241/EGS ( ) spremenil navedeni sklep,
                                        5

da bi zagotovil podjetjem v državah nečlanicah, s katerimi je               Predsednik Sveta da v imenu Skupnosti uradno obvestilo,
Skupnost sklenila sporazume, ki te države povezujejo s                      predvideno v členu 8 Sporazuma.
programom Tedis, da sodelujejo v tem programu;
ker je Svet po tem Sklepu 89/241/EGS tudi pooblastil Komisijo,              V Bruslju, 21. decembra 1989
da s pogajanji uskladi takšne sporazume s članicami Evropskega
združenja za prosto trgovino;                                                                                Za Svet
ker je treba odobriti sporazum med Evropsko gospodarsko                                                         Predsednik
skupnostjo in Republiko Islandijo o sistemih za izmenjavo elek-
tronskih podatkov o trgovini,                                                                               E. CRESSON

(1)   UL C 285, 11.11.1989, str. 6.
(2)   Mnenje z dne 15. decembra 1989 (še neobjavljeno v Uradnem listu).
(3)   Mnenje z dne 19. decembra 1989 (še neobjavljeno v Uradnem listu).
(4)   UL L 285, 8.10.1987, str. 35.
(5)   UL L 97, 11.4.1989, str. 46.


title: Sklep Političnega in varnostnega odbora (SZVP) 2016/1633 z dne 26. julija 2016 o imenovanju vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (EUCAP NESTOR/1/2016)

text:
               10.9.2016

               SL

               Uradni list Evropske unije

               L 243/8

         SKLEP POLITIČNEGA IN VARNOSTNEGA ODBORA (SZVP) 2016/1633
   z dne 26. julija 2016
   o imenovanju vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (EUCAP NESTOR/1/2016)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2012/389/SZVP z dne 16. julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (1) in zlasti člena 9(1) Sklepa,
   ob upoštevanju naslednjega:

               (1)

               Politični in varnostni odbor (PVO) je na podlagi člena 9(1) Sklepa 2012/389/SZVP pooblaščen, da v skladu s tretjim odstavkom člena 38 Pogodbe sprejme ustrezne odločitve za izvajanje političnega nadzora in strateškega vodenja misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR), vključno z odločitvijo o imenovanju vodje misije.

               (2)

               PVO je 17. julija 2012 sprejel Sklep EUCAP NESTOR/1/2012 (2), s katerim je bil za vodjo EUCAP NESTOR od 17. julija 2012 imenovan Jacques LAUNAY.

               (3)

               PVO je 23. julija 2013 sprejel Sklep EUCAP NESTOR/3/2013 (3), s katerim je bil za vodjo EUCAP NESTOR od 16. julija 2013 do 15. julija 2014 imenovan Etienne DE MONTAIGNE DE PONCINS.

               (4)

               PVO je 24. julija 2014 sprejel Sklep EUCAP NESTOR/1/2014 (4), s katerim je mandat Etienna DE MONTAIGNA DE PONCINSA kot vodje misije EUCAP NESTOR podaljšal do 15. julija 2015.

               (5)

               Visoki predstavnik Unije za zunanje zadeve in varnostno politiko je 22. julija 2016 predlagal, da se za vodjo misije EUCAP NESTOR od 1. septembra 2016 do 12. decembra 2016 imenuje Mario-Cristino STEPANESCU –

         SPREJEL NASLEDNJI SKLEP:
   Člen 1
   Za vodjo misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) se od 1. septembra 2016 do 12. decembra 2016 imenuje Mario-Cristino STEPANESCU.
   Člen 2
   Ta sklep začne veljati na dan sprejetja.

      V Bruslju, 26. julija 2016

            Za Politični in varnostni odbor

            Predsednik

         W. STEVENS

      (1)  UL L 187, 17.7.2012, str. 40.

      (2)  Sklep Političnega in varnostnega odbora 2012/426/SZVP z dne 17. julija 2012 o imenovanju vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (EUCAP NESTOR/1/2012) (UL L 198, 25.7.2012, str. 16).

      (3)  Sklep Političnega in varnostnega odbora 2013/400/SZVP z dne 23. julija 2013 o imenovanju vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (EUCAP NESTOR/3/2013) (UL L 202, 27.7.2013, str. 23).

      (4)  Sklep Političnega in varnostnega odbora 2014/642/SZVP z dne 24. julija 2014 o podaljšanju mandata vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (EUCAP NESTOR/1/2014) (UL L 267, 6.9.2014, str. 4).


title: Sklep Sveta (EU) 2016/350 z dne 25. februarja 2016 o sklenitvi Dogovora med Evropsko unijo in Švicarsko konfederacijo o podrobnostih njenega sodelovanja pri Evropskem azilnem podpornem uradu

text:
               11.3.2016

               SL

               Uradni list Evropske unije

               L 65/61

         SKLEP SVETA (EU) 2016/350
   z dne 25. februarja 2016
   o sklenitvi Dogovora med Evropsko unijo in Švicarsko konfederacijo o podrobnostih njenega sodelovanja pri Evropskem azilnem podpornem uradu
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 74 ter člena 78(1) in (2) v povezavi s točko (a) člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               V skladu s Sklepom Sveta št. 185/2014/EU (1) je Komisija dne 11. februarja 2014 podpisala Dogovor med Evropsko unijo in Švicarsko konfederacijo o podrobnostih njenega sodelovanja pri Evropskem azilnem podpornem uradu (v nadaljnjem besedilu: Dogovor), in sicer s pridržkom njegove sklenitve.

               (2)

               Dogovor bi bilo treba odobriti.

               (3)

               Kot je opredeljeno v uvodni izjavi 21 Uredbe (EU) št. 439/2010 Evropskega parlamenta in Sveta (2), Združeno kraljestvo in Irska sodelujeta pri navedeni uredbi, ki je zanju zavezujoča. Za izvajanje člena 49(1) Uredbe (EU) št. 439/2010 bi torej morala sodelovati pri tem sklepu. Zato Združeno kraljestvo in Irska sodelujeta pri tem sklepu.

               (4)

               Kot je opredeljeno v uvodni izjavi 22 Uredbe (EU) št. 439/2010, Danska ne sodeluje pri navedeni uredbi, ki zanjo ni zavezujoča. Danska zato ne sodeluje pri tem sklepu –

         SPREJEL NASLEDNJI SKLEP:
   Člen 1
   Dogovor med Evropsko unijo in Švicarsko konfederacijo o podrobnostih njenega sodelovanja pri Evropskem azilnem podpornem uradu se odobri v imenu Unije.
   Besedilo Dogovora je priloženo temu sklepu.
   Člen 2
   Predsednik Sveta v imenu Unije pošlje uradno obvestilo iz člena 13(1) Dogovora (3).
   Člen 3
   Ta sklep začne veljati na dan sprejetja.

      V Bruslju, 25. februarja 2016

            Za Svet

            Predsednik

         K.H.D.M. DIJKHOFF

      (1)  Sklep Sveta št. 185/2014/EU z dne 11. februarja 2014 o podpisu, v imenu Unije, Dogovora med Evropsko unijo in Švicarsko konfederacijo o podrobnostih njenega sodelovanja pri Evropskem azilnem podpornem uradu (UL L 102, 5.4.2014, str. 1).

      (2)  Uredba (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada (UL L 132, 29.5.2010, str. 11).

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Dogovora.


title: Sklep Evropskega parlamenta (EU) 2015/1615 z dne 29. aprila 2015 o razrešnici glede izvrševanja splošnega proračuna Evropske unije za proračunsko leto 2013, oddelek II – Evropski svet in Svet

text:
               30.9.2015

               SL

               Uradni list Evropske unije

               L 255/21

      SKLEP EVROPSKEGA PARLAMENTA (EU) 2015/1615
      z dne 29. aprila 2015
      o razrešnici glede izvrševanja splošnega proračuna Evropske unije za proračunsko leto 2013, oddelek II – Evropski svet in Svet
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2013 (1),

                  —

                  ob upoštevanju konsolidiranega zaključnega računa Evropske unije za proračunsko leto 2013 (COM(2014) 510 – C8-0148/2014) (2),

                  —

                  ob upoštevanju letnega poročila Računskega sodišča glede izvrševanja proračuna za proračunsko leto 2013 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije predložilo Računsko sodišče,

                  —

                  ob upoštevanju členov 314(10), 317, 318 in 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 55, 99, 164, 165 in 166,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0116/2015),

         1.

            odloži podelitev razrešnice generalnemu sekretarju Sveta glede izvrševanja proračuna Evropskega sveta in Sveta za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje Evropskemu svetu, Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic, Evropskemu nadzorniku za varstvo podatkov in Evropski službi za zunanje delovanje ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL L 66, 8.3.2013.

         (2)  UL C 403, 13.11.2014, str. 1.

         (3)  UL C 398, 12.11.2014, str. 1.

         (4)  UL C 403, 13.11.2014, str. 128.

         (5)  UL L 248, 16.9.2002, str. 1.

         (6)  UL L 298, 26.10.2012, str. 1.


title: 2011/615/EU: Sklep Evropskega parlamenta z dne 10. maja 2011 o zaključku poslovnih knjig Skupnega podjetja za izvajanje skupne tehnološke pobude za inovativna zdravila za proračunsko leto 2009

text:
               27.9.2011

               SL

               Uradni list Evropske unije

               L 250/254

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Skupnega podjetja za izvajanje skupne tehnološke pobude za inovativna zdravila za proračunsko leto 2009
   (2011/615/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja za izvajanje skupne tehnološke pobude za inovativna zdravila za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Skupnega podjetja za pobudo za inovativna zdravila za proračunsko leto, ki se je končalo 31. decembra 2009, z odgovori Skupnega podjetja (1),

               —

               ob upoštevanju priporočila Sveta z dne 15. februarja 2011 (05894/2011 – C7-0051/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (3), in zlasti člena 11(4) Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor (A7-0129/2011),

               1.

               odobri zaključek poslovnih knjig Skupnega podjetja za izvajanje skupne tehnološke pobude za inovativna zdravila za proračunsko leto 2009;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja za izvajanje skupne tehnološke pobude za inovativna zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 342, 16.12.2010, str. 15.

      (2)  UL L 248, 16.9.2002, str. 1.

      (3)  UL L 30, 4.2.2008, str. 38.

      (4)  UL L 357, 31.12.2002, str. 72.


title: 2011/324/EU: Sklep Sveta z dne 30. maja 2011 o podaljšanju Sklepa 2010/371/EU o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU

text:
               1.6.2011

               SL

               Uradni list Evropske unije

               L 146/2

         SKLEP SVETA
   z dne 30. maja 2011
   o podaljšanju Sklepa 2010/371/EU o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU
   (2011/324/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 Pogodbe,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1), kakor je bil nazadnje spremenjen v Ougadougou dne 23. junija 2010 (2) (v nadaljnjem besedilu: Sporazum o partnerstvu AKP-EU), ter zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki naj se sprejmejo, in postopkih, katerim naj se sledi, za izvajanje Partnerskega sporazuma med državami AKP in EU (3) ter zlasti člena 3 Notranjega sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Kršeni so bili bistveni elementi iz člena 9 Sporazuma o partnerstvu AKP-EU.

               (2)

               V skladu s členom 96 Sporazuma o partnerstvu AKP-EU so se 6. julija 2009 začela posvetovanja z Madagaskarjem, na katerih so bili prisotni tudi predstavniki skupine afriških, karibskih in pacifiških držav (AKP), vendar pa predstavniki visoke prehodne oblasti na teh posvetovanjih niso dali zadovoljivih predlogov ali zavez.

               (3)

               Z mediacijo Južnoafriške razvojne skupnosti (SADC) in vseh političnih strank so bila opravljena pomembna prizadevanja na področju iskanja rešitve politične krize, zlasti so se na pogajanjih dogovorili o časovnem načrtu, ki ga je v okviru mediacije predlagala SADC in predvideva sporazumen tranzicijski proces z razpisom svobodnih in verodostojnih volitev, na podlagi katerih bi se država vrnila k ustavnemu redu.

               (4)

               Vendar Evropska unija po 12 mesecih ugotavlja, da kljub tem prizadevanjem zainteresirane strani časovnega načrta še niso podpisale, prav tako pa ga niso potrdile SADC, Afriška unija in mednarodna skupnost. Zaradi tega trenutno ni mogoče izvesti sporazumnega tranzicijskega procesa za vrnitev k ustavnemu redu, ki je bistven za spremembo veljavnih ustreznih ukrepov.

               (5)

               Veljavnost Sklepa Sveta 2010/371/EU (4) poteče 6. junija 2011. Ob upoštevanju zgoraj navedenega bi bilo treba veljavnost Sklepa podaljšati za šest mesecev, pod pogojem rednega pregleda Sklepa v tem obdobju –

         SPREJEL NASLEDNJI SKLEP:
   Člen 1
   V členu 3 Sklepa 2010/371/EU se drugi stavek nadomesti z naslednjim:
   „Velja do 6. decembra 2011, v tem obdobju pa ga je treba redno pregledovati.“
   Člen 2
   Ta sklep začne veljati z dnem sprejetja.

      V Bruslju, 30. maja 2011

            Za Svet

            Predsednik

         CSÉFALVAY Z.

      (1)  UL L 317, 15.12.2000, str. 3.

      (2)  UL L 287, 4.11.2010, str. 3.

      (3)  UL L 317, 15.12.2000, str. 376.

      (4)  UL L 169, 3.7.2010, str. 13.

      PRILOGA
      Bruselj,

         OSNUTEK PISMA PREDSEDNIKU VISOKE PREHODNE OBLASTI

      Spoštovani gospod Predsednik,
      Evropska unija pripisuje izreden pomen določbam člena 9 Sporazuma o partnerstvu AKP-EU. Spoštovanje človekovih pravic, demokratičnih institucij in pravne države so kot bistveni elementi Sporazuma o partnerstvu temelj naših odnosov.
      Z dopisom z dne 16. junija 2010 Vas je Evropska unija obvestila o svojem Sklepu 2010/371/EU z dne 7. junija 2010 o zaključku posvetovanj na podlagi člena 96 Sporazuma o partnerstvu AKP-EU in o sprejetju „ustreznih ukrepov“ v smislu člena 96(2)(c) navedenega sporazuma.
      Evropska unija se zaveda, da je bil od takrat dosežen dogovor o prizadevanjih vseh političnih strank, s katerimi bi rešili politično krizo Vaše države. Z veliko zanimanja spremlja pogajanja o časovnem načrtu, pri katerem je posredovala Južnoafriška razvojna skupnost ter vključuje nevtralen in sporazumen tranzicijski proces za izhod iz krize na Madagaskarju, ki naj bi se končal z razpisom svobodnih in verodostojnih volitev, ki bi omogočile vrnitev države k ustavnemu redu. EU želi ponovno izraziti svojo popolno podporo prizadevanjem SADC pri posredovanju.
      Evropska unija se seznanja z izidom srečanja SADC 20. maja 2011. Predsedniki držav in vlad so se odločili, da bodo v najkrajšem možnem času sklicali sestanek vseh madagaskarskih strank, da bi dosegli soglasje o časovnem načrtu, ki je korak na poti k razpisu svobodnih in verodostojnih volitev. EU poziva vse madagaskarske stranke, naj pri teh naporih sodelujejo v dobri veri.
      Evropska unija je pripravljena okrepiti politični dialog z Madagaskarjem in zagotoviti politično in finančno podporo za sporazumen prehod na podlagi časovnega načrta, ki bi ga podpisale vse vpletene strani in bi ga odobrile SADC, Afriška unija in mednarodna skupnost. Evropska unija meni, da je končanje dolgotrajne politične krize, ki ima za prebivalce Madagaskarja vedno večje gospodarske in socialne posledice, izrednega pomena.
      Sklep 2010/371/EU preneha veljati 6. junija 2011, zato je Evropska unija sklenila podaljšati njegovo veljavnost, a bo ta sklep pregledala, ko bodo SADC, Afriška unija in mednarodna skupnost potrdile časovni načrt.
      S spoštovanjem,

            Za Evropsko unijo


title: 2006/709/ES: Sklep Sveta z dne 29. aprila 2004 o podpisu in začasni uporabi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               1.11.2006

               SL

               Uradni list Evropske unije

               L 303/1

         SKLEP SVETA
   z dne 29. aprila 2004
   o podpisu in začasni uporabi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2006/709/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), členov 55, 57(2), 71, 80(2), 93, 94, 133 in 181a v zvezi s prvim stavkom prvega pododstavka člena 300(2) Pogodbe,
   ob upoštevanju Pogodbe o pristopu z dne 16. aprila 2003 in zlasti člena 2(3) Pogodbe,
   ob upoštevanju Akta, priloženega k Pogodbi o pristopu, in zlasti člena 6(2) Akta,
   ob upoštevanju predloga Komisije,
   ob upoštevanju naslednjega:

               (1)

               Svet je 8. decembra 2003 pooblastil Komisijo, da se v imenu Skupnosti in njenih držav članic pogaja z Republiko Kazahstan o Protokolu k Sporazumu o partnerstvu in sodelovanju zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji ter predvidi določene tehnične prilagoditve, povezane z institucionalnim in pravnim razvojem v Evropski uniji.

               (2)

               S pridržkom njegove kasnejše sklenitve je bil Protokol med pogodbenicami usklajen s pogajanji in bi ga zdaj bilo treba podpisati v imenu Evropske skupnosti in njenih držav članic.

               (3)

               Protokol bi bilo treba začasno uporabljati od dne pristopa, dokler niso končani ustrezni postopki za njegovo uradno sklenitev –

         SKLENIL:
   Člen 1
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola k Sporazumu o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji v imenu Evropske skupnosti in njenih držav članic, s pridržkom njegove kasnejše sklenitve.
   Besedilo Protokola je priloženo temu sklepu (1).
   Člen 2
   Protokol se začasno uporablja od dne pristopa do začetka njegove veljavnosti.

      V Luxembourgu, 29. aprila 2004

            Za Svet

            Predsednik

         K. RAJAMÄKI

      (1)  Glej stran 3 tega Uradnega lista.
   PROTOKOL
   k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Kazahstan na drugi strani, zaradi upoštevanja pristopa Češke Republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške Republike k Evropski uniji
   KRALJEVINA BELGIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   REPUBLIKA MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   REPUBLIKA SLOVENIJA,
   SLOVAŠKA REPUBLIKA
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKE BRITANIJE IN SEVERNE IRSKE,
   v nadaljevanju „države članice“, ki jih zastopa Svet Evropske unije, in
   EVROPSKA SKUPNOST IN EVROPSKA SKUPNOST ZA ATOMSKO ENERGIJO,
   v nadaljevanju „Skupnosti“, ki ju zastopata Svet Evropske unije in Evropska komisija,
   na eni strani in
   REPUBLIKA KAZAHSTAN
   na drugi strani so se –
   OB UPOŠTEVANJU pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji dne 1. maja 2004 –
   DOGOVORILE O NASLEDNJEM:
   Člen 1
   Češka, Estonija, Ciper, Latvija, Litva, Madžarska, Malta, Poljska, Slovenija in Slovaška so pogodbenice Sporazuma o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Kazahstan na drugi strani, podpisanega v Bruslju 23. januarja 1995 (v nadaljevanju „Sporazuma“), in sprejmejo in upoštevajo, na enak način kot druge države članice Skupnosti, besedila Sporazuma ter k njemu priloženih dokumentov.
   Člen 2
   Zaradi upoštevanja institucionalnega razvoja v Evropski uniji v zadnjem času se pogodbenice dogovorijo, da se po izteku Pogodbe o ustanovitvi Evropske skupnosti za premog in jeklo obstoječe določbe v Sporazumu, ki se nanašajo na Evropsko skupnost za premog in jeklo, razumejo kot določbe, ki se nanašajo na Evropsko skupnost, ki je prevzela vse pravice in obveznosti Evropske skupnosti za premog in jeklo.
   Člen 3
   Ta protokol je sestavni del Sporazuma.
   Člen 4
   1.   Ta protokol v skladu s svojimi postopki odobrijo Skupnosti, Svet Evropske unije v imenu držav članic in Republika Kazahstan.
   2.   Pogodbenice obvestijo druga drugo o dokončanju ustreznih postopkov iz prejšnjega odstavka. Listine o odobritvi se deponirajo pri Generalnem sekretariatu Sveta Evropske unije.
   Člen 5
   1.   Ta protokol začne veljati istega dne kot Pogodba o pristopu iz leta 2003, če so pred tem datumom deponirane vse listine o odobritvi tega protokola.
   2.   Če do tega datuma ne bi bile deponirane vse listine o odobritvi tega protokola, začne ta veljati prvi dan prvega meseca, ki sledi datumu deponiranja zadnje listine o odobritvi.
   3.   Če do 1. maja 2004 ne bi bile deponirane vse listine o odobritvi tega protokola, se ta uporablja začasno z veljavnostjo od 1. maja 2004.
   Člen 6
   Besedila Sporazuma, Sklepne listine in vseh priloženih dokumentov so sestavljena v češkem, estonskem, latvijskem, litovskem, madžarskem, malteškem, poljskem, slovaškem in slovenskem jeziku.
   Priložena (1) so Protokolu in so enako verodostojna kot besedila v drugih jezikih, v katerih so sestavljeni Sporazum, Sklepna listina in priloženi dokumenti.
   Člen 7
   Ta protokol je sestavljen v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem in kazaškem jeziku, pri čemer je vsako od teh besedil enako verodostojno.

      Hecho en Bruselas, el treinta de abril de dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizendvier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli dňa tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         Por la República de Kazajstán
         Za Kazašskou republiku
         For Republikken Kasakhstan
         Für die Republik Kasachstan
         Kasahstani Vabariigi nimel
         Για τη Δημοκρατία τον Καζακστάν
         For the Republic of Kazakhstan
         Pour la République du Kazakhstan
         Per la Repubblica del Kazakstan
         Kazahstānas Republikas vārdā
         Kazachstano Respublikos vardu
         Kazahsztán részéről
         Għar-Repubblika tal-Kazakistan
         Voor de Republiek Kazachstan
         W imieniu Republiki Kazachstanu
         Pela República do Cazaquistão
         Za Kazašskú republiku
         Za Republiko Kazahstan
         Kazakstanin tasavallan puolesta
         På Republiken Kazakstans vägnar

      (1)  Češka, estonska, latvijska, litovska, madžarska, malteška, poljska, slovaška in slovenska različica Sporazuma bodo pozneje objavljene v posebni izdaji Uradnega lista.


title: 2011/774/EU: Sklep Evropskega parlamenta in Sveta z dne 16. novembra 2011 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/021 IE/Gradbeništvo 71, Irska)

text:
               30.11.2011

               SL

               Uradni list Evropske unije

               L 317/32

         SKLEP EVROPSKEGA PARLAMENTA IN SVETA
   z dne 16. novembra 2011
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/021 IE/Gradbeništvo 71, Irska)
   (2011/774/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 12(3) te uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, vložene po 1. maju 2009, razširjeno, da bi vključili pomoč za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

               (4)

               Irska je 9. junija 2010 vložila vlogo za uporabo sredstev ESPG zaradi odpuščanja v 230 podjetjih, ki delujejo v panogi, razvrščeni v oddelek 71 NACE Revizija 2 („Arhitekturno in tehnično projektiranje; tehnično preizkušanje in analiziranje“) v regijah po ravni NUTS II Border, Midland and Western (IE01) in Southern and Eastern (IE02), do 17. junija 2011 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo sredstev v višini 1 387 819 EUR.

               (5)

               Zato je treba uporabiti sredstva ESPG, da se zagotovi finančni prispevek za vlogo, ki jo je vložila Irska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji uporabi znesek 1 387 819 EUR v sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 16. novembra 2011

            Za Evropski parlament

            Predsednik

         J. BUZEK

            Za Svet

            Predsednik

         W. SZCZUKA

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Komisije z dne 7. septembra 1998 o spremembi zneskov iz Uredbe o podrobnih pravilih za izvajanje Finančne uredbe (notificiran pod dokumentarno številko K(1998) 2581)

text:
Pomembno pravno obvestilo

|

31998D0539

Uradni list L 252 , 12/09/1998 str. 0067 - 0067

		Sklep Komisijez dne 7. septembra 1998o spremembi zneskov iz Uredbe o podrobnih pravilih za izvajanje Finančne uredbe(notificiran pod dokumentarno številko K(1998) 2581)(98/539/ES, ESPJ, Euratom)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Pogodbe o ustanovitvi Evropske skupnosti za premog in jeklo,ob upoštevanju Pogodbe o ustanovitvi Evropske skupnosti za atomsko energijo,ob upoštevanju Uredbe Komisije (Euratom, ESPJ, ES) št. 3418/93 z dne 9. decembra 1993 o podrobnih pravilih za izvajanje nekaterih določb Finančne uredbe z dne 21. decembra 1977 [1], kakor je bila spremenjena s Sklepom 97/594/ES, ESPJ, Euratom [2] in zlasti člena 145 Uredbe,ker je evropski indeks cen življenjskih potrebščin (ECPI) decembra 1995 znašal 98,6 in decembra 1996 100,7;ker je treba člen 1 Sklepa 97/594/ESPJ, ES, Euratom popraviti tako, da bo razvidno, da se prag 98700 ekujev, nad katerim se začnejo uporabljati pooblastila Svetovalnega odbora za javna naročila in pogodbe (Skupno raziskovalno središče — JRC) za naročila opreme in blaga, ki ni znanstvene ali tehnološke narave (člen 110, točka (b), druga alinea Uredbe (Euratom, ESPJ, ES) št. 3418/93), uporabljajo tudi za naročila za znanstveno in tehnološko opremo ter za pogodbe o raziskavah in tehnološkem razvoju (člen 110, prva alinea),SKLENILA:Člen 1Fiksni zneski iz Uredbe (Euratom, ESPJ, ES) št. 3418/93 se z učinkom od 1. januarja 1998 takole spremenijo:(ECU) |Letna indeksacija | 1. januar 1997 | 1. januar 1998 || |računovodja | (člen 31, prva alinea) | 131 | 134 |pomočnik računovodje | (člen 31, druga alinea) | 87 | 89 |upravljalci skladov predplačil | (člen 31, tretja alinea) | 44 | 45 |Člen 2V členu 1 Sklepa 97/594/ES, ESPJ, Euratom se sklicevanje na "člen 110, druga alinea točke (b)" spremeni tako, da se glasi "člen 110, prva in druga alinea točke (b)".Člen 3Ta sklep začne veljati na dan objave v Uradnem listu Evropskih skupnosti.Računovodja Komisije pošlje ta sklep drugim institucijam in organom Skupnosti.V Bruslju, 7. septembra 1998Za KomisijoErkki LiikanenČlan Komisije[1] UL L 315, 16.12.1993. V skladu s svojim členom 149 je Uredba (Euratom, ESPJ, ES) št. 3418/93 začela veljati dne 1. januarja 1994.[2] UL L 239, 30.8.1997, str. 54.--------------------------------------------------